b'\n_START_ARTICLE_\nRupert Grint\n_START_SECTION_\nZgodnje \xc5\xbeivljenje\n_START_PARAGRAPH_\nRupert je bil rojen v Hertfordshire. Njegova mama, Joanne Grint je gospodinja, njegov o\xc4\x8de, Nigel Grint pa prodajalec spominkov. Ima enega brata Jamesa (rojen leta 1990) in 3 sestre: Georgina (1993), Samantha (1996) in Charlotte (1998)._NEWLINE_Pred filmom o Harryju Potterju je igral le v manj\xc5\xa1ih \xc5\xa1olskih predstavah in v okoli\xc5\xa1kem gledali\xc5\xa1kem klubu, Top Hat Stage School. Kot majhen otrok je igral v predstavi Noetova barka, kjer je igral ribo.\n_START_SECTION_\nKariera\n_START_PARAGRAPH_\nSamo progla\xc5\xa1eni obo\xc5\xbeevalec serij knjig o Harryju Potterju, si je \xc5\xbeelel zaigrati tudi v filmu. Za njegovo avdicijo je poslal video, v katerem je bil oble\xc4\x8den kot njegova dramska u\xc4\x8diteljica, medtem ko je rapal kako mo\xc4\x8dno si \xc5\xbeeli zaigrati v enem izmed filmov, kar mu je tudi prineslo vlogo._NEWLINE_Po kon\xc4\x8danem prvem filmu Harry Potter in kamen modrosti se je pojavil kot znanstveni te\xc5\xbeak Alan A. Allen v britanski komediji Thunderpants (2002). V letih 2004, 2005 in 2007 je ponovno zaigral kot Ron Weasley v nadaljevanjih Potterjevih serij Harry Potter in dvorana skrivnosti, Harry Potter in jetnik iz Azkabana, Harry Potter in ognjeni kelih ter Harry Potter in feniksov red._NEWLINE_Grint je igral tudi v zgodbi \xc5\xa0ola vo\xc5\xbenje z Lauro Linney in Julie Walters, (ki v serijah o Harryju Potterju igra Ronovo mamo), ki je iz\xc5\xa1la poleti leta 2006._NEWLINE_Znan je tudi po posojenem glasu, ko se je predstavljal mno\xc5\xbeici poslu\xc5\xa1alcev britanskega radia BBC Radio 4 in posoji glasu Petru Panu v nekem dokumentarnem filmu._NEWLINE_2. julija 2008 je bilo oznanjeno, da bo Rupert zaigral v filmu Cherrybomb, energi\xc4\x8dnemu trilerju o dveh najstnikih, ki padeta v te\xc5\xbeave, ko se zaljubita v novo lepo dekle v mestu._NEWLINE_Posodil je svoj glas v ra\xc4\x8dunalni\xc5\xa1kih igricah Harry Potter in Feniksov red in v igrici Harry Potter in Princ me\xc5\xa1ane krvi.\n_START_SECTION_\nOsebno \xc5\xbeivljenje\n_START_PARAGRAPH_\nJulija 2004 je Rupert kon\xc4\x8dal Richard Hale School, ko je prestal njegove GCSE teste. V prostem \xc4\x8dasu zelo rad vozi monocikel, ri\xc5\xa1e in skicira, spremlja nogometno mo\xc5\xa1tvo Tottenham in igra golf. Kot njegov lik v Harryju Potterju ima tudi sam arahnofobijo (strah pred pajki)._NEWLINE_S svojim zaslu\xc5\xbeki iz serij filmov o Harryju Potterju, si je kupil kombi za prodajo sladoleda in se nato za\xc4\x8del \xc5\xa1aliti, \xc4\x8de njegova kariera filmskega igralca ne bo ve\xc4\x8d \xc5\xa1la po na\xc4\x8drtu, bo \xc5\xa1e vedno imel kombi s sladoledom. Po pripovedi soigralke Emmo Watson, ima v kombiju veliko nadevov in razli\xc4\x8dnih okusov sladoleda._NEWLINE_Septembra 2007 je \xc5\xa1el na podelitev National Movie Awards skupaj z Davidom Heymanom in Davidom Yatesom. Izgubil je ravno proti soigralcu Danielu Radcliffu, ki je dobil priznanje za najbolj\xc5\xa1ega igralca._NEWLINE_Podjetja za skrb las Brylcream je objavilo 5 najbolj\xc5\xa1ih zvezdni\xc5\xa1kih frizur, med katerimi je bila tudi Rupertova, medtem ko je frizuro Daniela Radcliffa ocenila, da ima med igralci skoraj najslab\xc5\xa1o frizuro in se je uvrstil zgolj med zadnjih 5._NEWLINE_Julija 2009 je Rupert zbolel za pra\xc5\xa1i\xc4\x8djo gripo. K sre\xc4\x8di je hitro ozdravel in se le nekaj dni po oku\xc5\xbebi brez te\xc5\xbeave udele\xc5\xbeil premiere novega filma o Harryju Potterju.'